
Mulțumim pentru fiecare carte dăruită! 
Biblioteca Județeană „Duiliu Zamfirescu” Vrancea s-a alăturat, în calitate de partener, campaniei „Un tren de cărți”, inițiată de Asociația „Arboroasa” din Suceava, printr-o colectă de carte destinată copiilor români din Ucraina.
Această inițiativă ne-a reamintit, încă o dată, că solidaritatea nu are granițe, iar o carte poate călători mult mai departe decât ne-am imagina.
Le mulțumim din suflet tuturor celor care au răspuns apelului nostru și au ales să dăruiască: copii, părinți, profesori, bibliotecari, instituții și oameni generoși, care au înțeles că, uneori, un gest simplu poate însemna enorm.
Acest „Tren” poartă cu el mai mult decât cărți. Poartă grija pentru limba română, pentru copii, pentru lectură și pentru legătura dintre oameni.
Împreună, am pus în mișcare un „Tren” încărcat cu povești, dar și cu bunătate, empatie și speranță. Iar fiecare carte dăruită este, de fapt, o punte către un copil care are nevoie să simtă că nu este uitat.
Vă mulțumim pentru solidaritate, pentru generozitate și pentru că, datorită vouă, poveștile pot ajunge mai departe, acolo unde este nevoie de ele! 




Manager,
Oana-Raluca Boian

Suntem peste tot, pentru tine!

